U SELU Broćancu kod Posušja prije dva tjedna je otkriven spomenik poginulima za hrvatsku slobodu.

Spomenik je izrađen po nacrtu fra Marija Knezovića, a u obliku je jedne od verzija velike Hrvatske.

Tekst se nastavlja ispod oglasa

Fra Mario Knezović inače je došao u centar pažnje javnosti nakon što je lani organizirao malonogometni turnir u Širokom Brijegu, a na kojem je pobijedila skupina djece odjevene u majice s natpisom "Crna Legija". Radi se o elitnoj zločinačkoj postrojbi ustaške vojske nastale za vrijeme Drugog svjetskog rata, čiji je zapovjednik bio Jure Francetić.

Fra Mario Knezović inače je poznat po tekstovima u kojima iznosi izrazito negativan stav o Bošnjacima u Bosni i Hercegovini. Tada se nasmiješeno fotografirao s dječacima u dresovima "Crne Legije".